**Előterjesztés**

**Körmend Város Önkormányzata Képviselő-testülete 2020. augusztus 25 –i rendkívüli ülésére**

Tárgy: elővásárlási jog kapcsán nyilatkozattétel

Tisztelt Képviselő-testület!

A körmendi 291/A/3 hrsz-ú, 83 m2 alapterületű, lakás megjelölésű ingatlan Körmenden, a Mikes Kelemen u. 1. fsz. 2. szám alatt található. A lakás 3 szobás, összközműves.

Az ingatlan műemlék. Az ingatlant a tulajdonos értékesíteni kívánja 18.000.000 Ft. vételárért. A vételárból 13.570 e Ft-ot a szerződéskötéstől számított 10 napon belül kell megfizetni. Az ingatlant a Budapest Hitel-és Fejlesztési Bank javára bejegyzett jelzálogjog (57.805 CHF és járulékai) és szintén e hitelintézet javára bejegyzett másik jelzálogjog terheli 3.164.205 Ft. összegű kölcsön és járulékai biztosítékaként. A tartozás összege 2020. május 7-i igazolás alapján 12.500 e Ft és 1.377.206 Ft. végrehajtási költség.

A kulturális örökség védelméről szóló törvény alapján az Önkormányzatot elővásárlási jog illeti meg az ingatlanra.

Nem javaslom a Testületnek, hogy gyakorolja elővásárlási jogát, mivel az ingatlant fiatal házasok kívánják megvásárolni, akik a vételhez CSOK-ot is igényelnek, azaz itt kívánnak közös jövőt és családot alapítani.

Kérem a Testületet, hogy döntsön a határozati javaslatról.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a körmendi 291/A/3 hrsz-ú, lakás megnevezésű ingatlan értékesítése kapcsán nem kíván élni a kulturális örökség védelméről szóló 2001. évi LXIV. törvény 86.§ (4) bekezdése szerinti elővásárlási jogával.

Körmend, 2020. 08.17.

**Bebes István**

**polgármester**